title: محمد بن عبد الكريم الخطابي
text: محمد بن عبد لكريم لخطابي (تولد ف 1882 ف أجدير، مات ف 6 فبراير 1963 ف لقاهرة ف مصر)، و لي معروف بسميت مولاي موحند، ولا عبد الكريم، كان قائد سياسي وعسكري د لمقاومة ف لمنطقة د الريف ضد لإستعمار صبليوني و لفرانساوي ل لمغريب.
  
  تولد ف وسط عائيلة ديال لأعيان، باه عبدلكريم لخطابي كان خدام قاضي.
  
  لخطابي معروف بلي كان تيخدًم تقنية د حرب لعصابات، لي خلاتو يربح بزاف د لمعارك، منها لمعركة د أنوال، لي ماتو فيها كتر من 10.000 عسكري صبليوني. من 1921 ل 1926، أسس الخطابي لجمهورية د ريف، و كان هو رئيس ديالها. ف 1926، تحبسات هاد لجمهورية من بعد ماتحالف سلطان مولاي يوسف مع فرانسا وصبانيا وخدًمو لأسلحة لكيماوية باش يقضيو على لمقاومة فريف.
  
  من مورا ما استسلم لخطابي، نفاتو فرانسا لجزيرة لاريينيون، اللي ݣلس فيها 22 عام، حتى مشا ل مصر وخدا فيها اللجوء ف 1948، وبقا ساكن ف لقاهرة حتا مات وتدفن فيها ف 1963.
  
  لخطط ديال لخطابي ف حرب لعصابات أترات على بزاف د لقادة لي غايجيو من موراه وتعلمو منو بحال شي ݣيڤارا وهو شي مين و ماو تسي طونڭ. لخطابي كان هو أول مغربي بان ف الصفحة اللولا ديال مجلة "تايم" لميريكيانية، ف غشت 1925.
  
  عيون لكلام 
  
  زيادة 1882
  وفيات 1963
  صحافي مغريبي
  سياسي مغريبي
  كتاب مغاربة
  كتاب أمازيغ
  المقاومة المغربية
  ناس حكمو جزء من لمغريب
  بيوغرافيا د رجال
  مقالة ب جودة مابيهاش (تصنيف د إحصائيات لمينحة د 2023)
  زيادة ف عوام 1880
  ناس توفاو ف لقاهرة